
Oktatási igazságosság Magyarországon – közpolitikai javaslat a magyarországi oktatási rendszer méltányosságának javítására

A dolgozat témája a magyar oktatási rendszer újragondolása, fókuszban a méltányossággal, a diákok esélyegyenlőségével. Az oktatásra szánt anyagi és humán erőforrások szűkösek, így az elosztási mechanizmus igazságossága kulcsfontosságú. A dolgozat elméleti hátterét oktatásfilozófia és elosztási igazságosságelméletek biztosítják. A szerzők Rawls társadalmi igazságosság keretrendszerére építve javasolják egy utalványokra épülő alternatív oktatási elosztási rendszer bevezetését, amely az erőforrások egyenletesebb elosztása és az informális aszimmetria kiküszöbölése által méltányosabb oktatást biztosít a hátrányos helyzetű diákok számára. Az elméleti megalapozás után bemutatják és értékelik a magyar oktatási rendszert közpolitikai és filozófiai szempontból. A javasolt alternatív elosztási rendszer ismertetése után feltérképezik a javaslat bevezetéséhez fűződő kihívásokat, végül filozófiai oldalról igazolják, hogy a rendszer méltányos, a javaslat által teljesül az oktatás társadalmi igazságossági célja.

